
Me dankas Partaka, qua revizis la texto. 


Prefaco 


Ica esas mea unesma probo poemifar en Ido. 
Me nulatempe skriptis en Ido, quankam me kreis mult 
artikli en lua Wikipedio de pos 2014. Me sktibis en altra 
konstruktita lingui, quala Interlingua, Lingua Franca 
Nova ed Interlingue, e me volis probar skriptar en la 
Linguo dil Delegitaro. Ica libreto esas la rezultajo. Me 
esperas ke ol prizesas dal Idistaro. 


Vicente Costalago 
19.V111.2024 


Sempre esas desfacila 
poemifar en linguo nova; 
quankam lo ne esas tre utila, 
me volas probar. 


Nam me prizas poemifar, 
en lingui diferanta, 
tale mea habileso povas florifar, 
per kreado di poemi amuzanta. 


Ica esas mea unesma poemo, 
me ne volas semblar babilemo, 
konseque hike la poemo finas, 

di nova versi me esos serchemo. 


I 


Versifar esas ardua laboro, 
per paroli ne esas facila plear, 
tamen la fino semblas oro, 
se on povas a l'Idistaro poemeto donacar 


Me esas neexperta en ic arto, 

ma me volas facar mea parto, 
por florifigar Idala literaturo 
per mikra ma nova edituro. 

II 


Por esar plu serena, 
me sempre regardas la lago, 
lo esas simpla ago 
askoltar lua aqui silencema. 


La vento ludas kun Paqui, 
kreante multa ondeti, 
me ne savas qui 
ne povas prizar ica luxeti. 


Lo grava simpla sempre esas, 
ma ni nulatempe komprenas, 
sempre serchante plua komplikeso 
komplete en vivo ni ne partoprenas. 


Tu nut bezonas haltar, 
e kun serena regardo, 
tua vivon tu povos juar, 
kande lo simpla esos en tua egardo. 


IV 


La kastelo esas silencoza, 
parolante naraci dil pasinto, 
ol semblas tenebroza, 
domo di ula mortinto. 


Kun la tempo, ol divenis ruinaĵo, 
en lua chambro ne askoltesas 
bruiso di rejulo e rejino, 
per silenco la kastelo okupesas. 


Tamen, 
ol havas naraci e rakonti ankore, 
por omna vizitanti, 
ol naracas (o rakontas) oli totakordie, 
ad omna askoltanti. 


La kastelo esas silencoza, 
yes, ma ol esas tante bruisoza! 


V 


Dil poezio me drinkis la nektaro, 
e delore, me ludas kun la vortaro, 


me poemifas en mea libera tempo, 
me skriptas ye singla momento, 


nam plezas a me poemifar 
ultre ke me prizas poeziizar. 

VI 


La blankeson dil papero me konfrontas, 

kun la plumo ja pronta, 

me volas skriptajo kompozar, 

ma me ne savas quale komencar, 
la linguo ne esas afabla, 
la tasko ne esas agreabla, 
ma me mustas durar, 
nam la taskon me volas finigar. 

VII 


Me probas esar trubaduro, 

quankam me ne savas quale plear tamburo, 
me probas en Ido skriptar, 

quankam me de Andreas Juste ne povis lernar. 


Me nur volas mea emoci deskriptar 
per bela e joyoza stilo, 
me uzas irga skribilo, 
por mea sentemeso skriptar. 


Ka me sucesos? 
Me ne savas, 
me nur skriptar komencos 
me nut serchos 
mea kordio delektar. 


Ka l'Idistaro aceptos 
ica poemeti, 
me ne savas, 
la tempo dicos lo. 

VII 


La tempo esas kurioz afero, 
quale explikar ol? 
Me komencis skribante en Ido, 
pos plura yari 
me rivenas al linguo. 


Nun me poemifas 
probante rimi e versi, 
en linguo qua divenis nekonocata 
por me, qua tante uzis ol. 


Forsan la tempo esas cirklatra, 
e ni sempre al pasinto rivenas, 
forsan esas la pasinto qua a ni venas, 
e to, kelkfoye, esas dolcatra. 

IX 


Nur mikra poemaron me volis skriptar, 
tale, la finon hike vu povas trovar, 
me prizis en Ido itere kompozar, 
me volus ke poemetin vi povus juar. 


To esas la rezultajo, 
mikra Idala skriptajo, 


danko pro ica verko lektar, 
nun arivis la tempo adiar. 

